****

 **viacúčelového ihriska v ZŠ Lesnícka 1, Prešov**

**Článok 1**

**ÚVODNÉ USTANOVENIA**

1. Viacúčelové ihrisko (ďalej len ihrisko) s umelou trávou a mantinelmi,

 s rozmermi 30 m x 11 m, sa nachádza v areáli Základnej školy, Lesnícka 1, Prešov (ďalej len škola).

2. Ihrisko je určené na športové aktivity a športové podujatia žiakov školy a deti

a mládež v Mestskej časti Prešov – Solivar.

3. Vlastníkom ihriska je Základná škola, Lesnícka 1, Prešov.

4. Prevádzkovateľom a správcom ihriska je škola.

5. Užívateľ ihriska je osoba, ktorá sa nachádza v priestore ihriska.

**Článok 2**

**VŠEOBECNÉ USTANOVENIA**

1. Každý užívateľ je povinný oboznámiť sa s týmto prevádzkovým poriadkom a bez

výnimky ho dodržiavať.

2. Na ihrisku je dovolené vykonávať výhradne tie aktivity, na ktoré je ihrisko

prispôsobené.

3. Ihrisko poskytuje možnosti pre malý futbal, nohejbal, volejbal, tenis, hádzanú

a basketbal.

4. Obsahom činnosti prevádzkovanej na ihrisku je osvojovanie si základov

loptových hier, prevádzkovanie viacerých druhov športu, založené na princípe

súťaživosti.

**Článok 3**

**SPRÁVCA IHRISKA**

1. Správca zodpovedá za dodržiavanie poriadku na ihrisku.

2. Správca má povinnosť uzavrieť areál po skončení využívania areálu.

3. Správca má právo v prípade úmyselného poškodzovania hracej plochy a priľahlej

plochy areál uzavrieť a poškodzovateľa vykázať z areálu a nedovoliť mu ďalej

ho využívať.

4. Správca má právo upozorniť užívateľov na nevhodné správanie.

5. Správca má právo neumožniť vstup na ihrisko, ak užívateľ nemá primeranú

športovú obuv a je vážne podozrenie na možné poškodenie hracej plochy.

6. Správca má právo neumožniť vstup na ihrisko v kopačkách akéhokoľvek typu,

v zablatenej a inak znečistenej obuvi.

7. Správca má právo neumožniť vstup na kolieskových korčuliach a na bicykloch.

8. Správca má právo neumožniť vstup, ak je viditeľné, že užívateľ je v podnapitom

stave.

9. Prevádzkovateľ a správca ihriska nezodpovedá za škodu vzniknutú osobe jej

vlastným zavinením ani za straty osobných vecí.

**Článok 4**

**POVINNOSTI UŽÍVATEĽA IHRISKA**

1. Užívateľ smie vojsť a zotrvať v priestoroch ihriska len po predchádzajúcom

súhlase prevádzkovateľa a správcu ihriska. Kontaktné údaje prevádzkovateľa

a správcu ihriska sú uvedené na vstupnej tabuli umiestnenej pri vstupe na ihrisko .

2. Užívateľ ihriska je povinný dodržiavať ustanovenia Prevádzkového poriadku

a individuálne ústne pokyny správcu ihriska. Po neuposlúchnutí jeho pokynov

môže byť osoba z ihriska s okamžitou platnosťou vykázaná. Meno správcu je

uvedené na vstupnej tabuli umiestnenej pri vstupe na ihrisko.

3. Užívateľ viacúčelového ihriska je povinný dodržiavať bezpečnostné predpisy,

všeobecne záväzné právne predpisy, zmluvné podmienky používania ihriska

a časový harmonogram.

4. Deti do 10 rokov musia byť na ihrisku sprevádzané zodpovednou dospelou osobou.

5. Pri využívaní ihriska majú prednosť žiaci školy.

6. Športovú, zábavnú, rekreačnú alebo inú povolenú činnosť môže na ihrisku

vykonávať každý užívateľ výhradne na svoju vlastnú zodpovednosť. Týmto

ustanovením sa neobmedzuje povinnosť dodržiavať prevádzkový poriadok.

7. Užívateľ ihriska je povinný správať sa tak, aby jeho konaním alebo nekonaním

nedošlo k zraneniu, ujme na zdraví, alebo poškodeniu majetku. Užívateľ je

plne zodpovedný za škody, ktoré vznikli jeho pričinením. Užívateľ je povinný

udržiavať ihrisko a jeho hraciu plochu v poriadku a neznečisťovať plochu.

8. Za škody vzniknuté nedodržaním prevádzkového poriadku a všeobecných

bezpečnostných pravidiel zodpovedá osoba porušujúca tieto pravidlá alebo

jej zákonný zástupca.

9. Každý užívateľ je povinný vstupovať do priestoru ihriska výhradne cez

vstupné brány. Je zakázané podliezať futbalové bránky, preliezať cez

mantinely, vstupovať na ihrisko a odchádzať z neho mimo vyznačené vstupy.

10. Užívateľ má zakázané vodiť psov a iné zvieratá na ihrisko.

11. Na ihrisku je zakázaný pohyb na bicykloch a kolieskových korčuliach.

12. V areáli je prísny zákaz fajčenia a používania alkoholických nápojov vrátane

toxických omamných látok.

13. Užívateľ má zakázané konzumovať jedlá a nápoje v priestoroch ihriska.

14. Užívateľ má zakázané znečisťovať ihrisko a jeho okolie odpadkami.

15. Užívateľ je povinný používať primeranú športovú obuv (zakazuje sa používať

kopačky akéhokoľvek typu, tretry, topánky, zablatenú a inak znečistenú obuv).

16. Užívateľ má zakázané vyliezať, či pohybovať sa po strechách pavilónov školy.

17. Užívateľ je povinný po skončení užívania odovzdať ihrisko správcovi, ktorý

skontroluje poriadok a funkčnosť areálu.

18. Užívateľ je povinný prispôsobiť svoje správanie tak, aby nevzniklo verejné

pohoršenie obyvateľov (zakazuje sa nadávať a vulgárne vyjadrovať v celom areáli).

**Článok 5**

**PREVÁDZKOVÉ USTANOVENIA**

1) Užívanie ihriska pre aktuálnych žiakov školy nie je spoplatnené.

 2) Užívanie ihriska pre verejnosť **do 18 rokov** **je spoplatnené**

 **sumou 2,- €/h.**

 3) Užívanie ihriska pre verejnosť **nad 18 rokov** **je spoplatnené**

 **sumou 7,- €/h.**

4) Rezerváciu ihriska je potrebné vopred dohodnúť s prevádzkovateľom

 **ZŠ Lesnícka: (tel.: 7700215, email: zslespo@zslespo.edu.sk)**

5) Úhradu za prenájom ihriska je potrebné uhradiť na mieste správcovi na základe príjmového dokladu.

6)Dlhodobý nájomca uzavrie nájomnú zmluvu, úhradu na účet školy realizuje vopred .

7)Správca ihriska vedie evidenciu o používaní ihriska a poplatkoch, ktoré odovzdá do pokladne školy.

**Prevádzková doba ihriska určená pre potreby školy**

**pondelok - piatok**

|  |  |
| --- | --- |
| september - jún | 7. 50 h – 15. 20 h |

**Prevádzková doba ihriska určená pre verejnosť**

|  |  |  |
| --- | --- | --- |
| **Mesiace/Dni** | **pondelok - piatok** | **sobota - nedeľa** |
| september - október | 15.30 h – 20.00 h | 9.30 h – 19.30 h |
| november – február \* | 15.00 h – 17.00 h \* | 10.00 h – 17. 00 h \* |
| marec - máj | 15.30 h – 20.00 h | 9.30 h – 19.30 h |
| jún - august | upresníme | upresníme |

 \* Počas týchto mesiacov je prevádzkovanie ihriska podmienené

 priaznivým počasím

8) Prevádzkovateľ si vyhradzuje právo prevádzkové hodiny operatívne upraviť.

9) Rezerváciu ihriska je potrebné dopredu dohodnúť so správcom.

**Článok 6**

**LINKY TIESŇOVÉHO VOLANIA**

**112 –** Linka tiesňového volania

**155 –** Rýchla zdravotnícka pomoc

**158 –** Polícia

**159 –** Mestská políci

**150 –** Hasiči

**Článok 7**

**OSOBITNÉ USTANOVENIA**

**1. Svojvoľný vstup na MI sa bude považovať ako vniknutie do cudzieho areálu.**

**Článok 8**

**ZÁVEREČNÉ USTANOVENIA**

1. Tento **PREVÁDZKOVÝ PORIADOK VIACÚČELOVÉHO IHRISKA** nadobúda účinnosť dňa 2. septembra 2014.

**Mgr. Nadežda Holečková,** v.r.

 riaditeľka školy